ວັນທີ 20 ມີນານີ້, ທີ່ສະໂມສອນຫ້ອງວ່າການກະຊວງປ້ອງກັັນປະເທດ ໜັງສືພິມກອງທັບໄດ້ຈັດງານສະຫຼອງ 50 ປີ ການເຕີບໃຫຍ່ຂະຫຍາຍຕົວຂອງໜັງສືພິກອງທັບປະຊາຊົນລາວ ມີທ່ານ ພົນຈັດຕະວາ ສອງທອງພົມລາວົງ ຮອງຫົວໜ້າກົມໃຫຍ່ການເມືອງກອງທັບ,ທ່ານພັນໂທ ບຸນເຫຼືອໄຊຍະເພັນ ຮອງຫົວ ໜ້າກົມໂຄ ສະນາອົບຮົມກົົມໃຫຍ່ການເມືອງກອງທັບ, ທ່ານ ສີວຽງແຂກ ກອນນິວົງ ຫົວໜ້າບັນນາທິການໜັງສືພິມປະຊາຊົນ, ທ່ານ ພັນໂທ ຊົງເດດ ວົງພູທອນຫົວໜ້າບັນນາທິການໜັງສືພິມກອງທັບປະຊາຊົນມີບັນດາຄະນະພັກການເມືອງອ້ອມຂ້າງ,ນັກຂ່າວກອງທ້ອງຖິ່ນທົ່ວກອງທັບ ແລະ ສື່ມວນຊົນທັງພາຍໃນ ແລະ ຕ່າງປະເທດ ເກືອບ 200 ຄົນເຂົ້າຮ່ວມ.
ທ່ານພັນໂທຊົງເດດວົງພູທອນຫົວໜ້າບັນນາທິການໜັງສືພິມກອງທັບໄດ້ຂື້ນກ່າວມູນເຊື້ອ50ປີແຫ່ງການເຕີບໃຫຍ່ຂະຫຍາຍຕົວຂອງໜັງສືພິມກອງທັບປະຊາຊົນລາວກ່າວວ່າ:ໜັງສືພິມກອງທັບປະຊາຊົນລາວໄດ້ເກີດຂື້ນວັນທີ 20 ມັງກອນ ປີ 1965 ຫາ20ມັງກອນ2015ໄດ້ຮັບ ການພັດທະນາ ກ້າວ ຈາກລາຍ ເດືອນເປັນລາຍວັນ, ດ້ານ ເນື້ອໃນໄດ້ ເພີ່ມຂື້ນເປັນ 8 ໜ້າ. ພິເສດຍັງໄດ້ອອກໜັງສືພິມອອນໄລທາງເວັບໄຊ, ມີ 2 ພາສາທັງພາສາລາວ ແລະພາສາອັງກິດ.ສະເພາະວຽກງານຕາໜ່າງຂ່າວໄດ້ຮັບການກໍ່ສ້າງປັງປຸງໃຫ້ຂະຫຍາຍຕົວກວ້າງຂວາງລົງຮອດຂັ້ນກອງພັນໃຫຍ່ ແລະ ມີປະ ຈຳຢູ່ທຸກ ກອງບັນ ຊາການທະຫານແຂວງສຳລັບກຳລັງທ້ອງຖິ່ນ.
ທ່ານກ່າວອີກວ່າ:ເພື່ອເປັນທິດທາງໃນຕໍ່ໜ້າ,ທ່ານໄດ້ເນັ້ນບາງຈຸດທີ່ສໍາຄັນຄື:ໜື່ງ,ຕ້ອງເອົາໃຈໃສ່ນຳພາການເມືອງແນວຄິດເປັນບັນຫາສຳຄັນ ເພື່ອສ້າງ ແລະຮັກສາໃຫ້ໄດ້ຄວາມສາມັກຄີເປັນເອກະພາບຂອງຄະນະພັກ,ສະຊາຊິກພັກ ແລະພະນັກງານນັກຮົບໃນຄວາມຮັບຜິດຊອບນຳພາຂອງຕົນ.ສອງ:ເອົາໃຈໃສ່ກໍ່ສ້າງແລະຮັກສາພະນັງງານວິຊາສະເພາະທີ່ມີແລ້ວທັງກໍ່ສ້າງພະນັກງານວິຊາສະເພາະໃໜ່ຜູ້ສືບທອດໃຫ້ມີຈຳນວນພຽງພໍກັບວຽກງານພ້ອມທັງຊອກທຸກເງື່ອນໄຂເພື່ອຍົກລະດັບພະນັກງານໃຫ້ມີຄວາມຮູ້ຄວາມສາມາດ, ມີຄວາມຊຳນານໃນໜ້າວຽກວິຊາສະເພາະ ແລະ ຮູ້ນຳໃຊ້ເຕັກໂນໂລຊີທີ່ກ້າວໜ້າ,ສາມາດເຮັດສໍາເລັດໜ້າທີ່ໃນການຜະລິດໜັງສືພິມໃຫ້ມີຄຸນນະພາບສູງເປັນທີ່ນິຍົມຂອງສັງຄົມ.ສາມ:ເອົາໃຈໃສ່ນຳພາເຮັດໃຫ້ໜັງສືພິມກອງທັບເປັນຂອງຜູ້ອ່ານ,ເປັນເວທີແລກປ່ຽນຄວາມຮູ້,ແລກປ່ຽນຄວາມຄິດເຫັນ,ແລກປ່ຽນທັດສະນະຕ່າງໆຂອງຜູ້ອ່ານ,ເພື່ອປະກອບສ່ວນເຮັດໃຫ້ໜັງສືພິມມີສີສັນມີເນື້ອໃນອຸດົມສົມບນແລະໄດ້ຮັບຄວາມນິຍົມຊົມຊອບຈາກມະຫາຊົນຢ່າງແທ້ຈິງ.ສີ່:ຕ້ອງເອົາໃຈໃສ່ນຳພາການພົວພັນສ້າງຄວາມຮັກແພງແລະມິດຕະພາບລະຫວ່າງສຳນັກສື່ມວນຊົນຕ່າງໆ ທັງພາຍໃນ ແລະຫປະເທດເພື່ອນມິດຍຸດທະສາດໃຫ້ແໜ້ນແຟ້ນ.